Met die oog op die Wêreldbeker en verwante sake, kan ‘n mens seker ‘n bietjie patrioties raak. Gebruik die laaste paar dae voor die vakansie om vlae te maak. Plak dit in die ruite op of stuur dit huis toe vir die motorruite.
Kyk na Kaarte om te lamineer. Knip ‘n duplikaat uit en laat die outjies die kontinente op ‘n wêreldkaartpas of vir jonger outjies kan ‘n mens ‘n kaart van Suid-Afrika en dele van die oseane gee. Hulle pas dan die los stukke bo-op die volledige weergawe.
Maak ‘n groot klasvlag. Trek die buitelyne op ‘n lap af en gee vir die outjies die verskillende kleure in lapverf om met die kwas of handafdrukke te versier.
Ek is ‘n kleuterskoolonderwyseres vir 2- tot 3-jariges en ons skool sluit eers 15/6. Die laaste 2 dae gaan ons bietjie konsentreer op die sokker.